378.15 REGOLAMENTI DWAR ID-DRITTIJIET TAL-PASSIGGIERI FIT-TRASPORT BIX-XARA BANKU BIL-KOWĊ L-AVVIŻ LEGALI 359 tal-2013. L-AVVIŻ LEGALI 359 tal-2013. 1. It-titolu ta’ dawn ir-regolamenti hu r-Regolamenti dwar id-Drittijiet tal-Passiġġieri fit-Trasport bix-Xarabank u bil-Kowċ. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħieġ xort’oħra: "l-Att " tfisser l-Att dwar l-Affarijiet tal-Konsumatur; Kap. 378. Kap. 378. " id-Direttur Ġenerali " tfisser id-Direttur Ġenerali (Affarijiet tal-Konsumatur) kif imfisser fl-Att; " ir-Regolament (EU) Nru 181/2011 " tfisser ir-Regolament (EU) Nru 181/2011 tal-Parlament Ewropew u tal-Kunsill tas-16 ta’ Frar 2011 dwar id-drittijiet tal-passiġġieri fit-trasport bix-xarabank u bil-kowċ u li jemenda r-Regolament (KE) Nru 2006/2004; " it-Tribunal tal-Appell tal-Kompetizzjoni u tal-Konsumatur " tfisser it-Tribunal tal-Appell tal-Kompetizzjoni u tal-Konsumatur kif stabbilit taħt l-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur; Kap. 510. Kap. 510. " l-Uffiċċju għall-Affarijiet tal-Konsumatur " tfisser l-Uffiċċju għall-Affarijiet tal-Konsumatur fi ħdan l-Awtorità ta’ Malta għall-Kompetizzjoni u għall-Affarijiet tal-Konsumatur kif stabbilit taħt l-Att dwar l-Awtorità ta’ Malta għall-Kompetizzjoni u għall-Affarijiet tal-Konsumatur. Kap. 510. Kap. 510. (2) Il-kliem li ġejjin, jiġifieri "trasportatur", "aġent tal-ivvjaġġar", "operatur turistiku", "bejjiegħ tal-biljetti", "trasportatura dempjenti", "korp għall-maniġġar ta’ terminal" u "persuna b’diżabbiltà" jew "persuna b’mobbiltà mnaqqsa", għandu jkollhom l-istess tifsira kif stabbilit fir-Regolament (EU) Nru 181/2011. (3) Tifsir esklussiv. B’mod esklussiv għall-finijiet ta’ dawn ir-regolamenti, "passiġġiera" u"persuni b’diżabbiltà" jew "persuni b’mobbiltà mnaqqsa" huma klassifikati bħala "konsumaturi" skont il-paragrafu (iii) tat-tifsira "konsumatur" fl-artikolu 2 tal-Att. 3. (1) Għall-finijiet tar-Regolament (EU) Nru 181/2011, id-Direttur Ġenerali huwa l-persuna maħtura responsabbli mill-infurzar tad-disposizzjonijiet tar-Regolament (EU) Nru 181/2011. (2) Fit-twettiq tal-funzjonijiet tiegħu taħt dawn ir-regolamenti, id-Direttur Ġenerali għandu jkollu l-istess funzjonijiet u setgħat kif preskritti taħt l-Att u, b’mod partikolari, għandu joħroġ dik l-ordni jew deċiżjoni, jew jieħu dik il-miżura kif hu jqis xieraq skont l-Att. 4. Responsabilità tat-trasportaturi, aġenti tal-ivvjaġġar, operaturi turistiċi, bejjiegħa tal-biljetti, operaturi tat-terminal, trasportaturi adempjenti u awtoritajiet tal-port. Trasportaturi, aġenti tal-ivvjaġġar, operaturi turistiċi, bejjiegħa tal-biljetti, trasportaturi adempjenti u awtoritajiet tal-port għandhom jiżguraw il-konformità mal-obbligi imposti fir-Regolament (EU) Nru 181/2011. 5. Kull persuna li tonqos milli tħares l-obbligi imposti fir-Regolament (EU) Nru 181/2011 tkun ħatja ta’ ksur b’piena ta’ multa amministrattiva ta’ mhux inqas minn erba’ mija u sebgħin euro (€ 470) u mhux iktar minn sebgħa u erbgħin elfeuro (€ 47,000): Iżda li fil-każ ta’ nuqqas ta’ ħarsien ta’ ordni ta’ tħaris, id-Direttur Ġenerali jista’ jimponi multa ta’ kull jum ta’ mhux inqas minn mija u għoxrin euro (€ 120) u mhux iktar minn mitejn u tletineuro (€ 230) għal kull jum ta’ nuqqas ta’ ħarsien. 6. Dritt ta’ appell. Kull persuna li tħossha aggravata b’deċiżjoni, ordni, multa amministrattiva jew miżur a mposta jew meħuda mid-Direttur Ġenerali, tista’ tippreżenta appell quddiem it-Tribunal tal-Appell għall-Kompetizzjoni u għall-Konsumatur skont l-Att. 7. Appell quddiem il-Qorti tal-Appell. Kull parti f’appell quddiem it-Tribunal tal-Appell, inkluż id-Direttur Ġenerali, li jħoss ruħu aggravat minn deċiżjoni tat-Tribunal tal-Appell jista’, fuq punti ta’ liġi jew punti ta’ ġustizzja naturali, jappella quddiem il-Qorti tal-Appell skont l-Att.